CELEX: 62019CN0898
Language: ro
Date: 2019-12-04 00:00:00
Title: Cauza C-898/19 P: Recurs introdus la 4 decembrie 2019 de Irlanda împotriva Hotărârii Tribunalului (Camera a șaptea extinsă) din 24 septembrie 2019 în cauzele conexate T-755/15 și T-759/15, Luxembourg și Fiat Chrysler Finance Europe/Comisia

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/41
            
         
      Recurs introdus la 4 decembrie 2019 de Irlanda împotriva Hotărârii Tribunalului (Camera a șaptea extinsă) din 24 septembrie 2019 în cauzele conexate T-755/15 și T-759/15, Luxembourg și Fiat Chrysler Finance Europe/Comisia
      (Cauza C-898/19 P)
      (2020/C 54/45)
      Limba de procedură: engleza
      
         Părțile
      
      
         Recurentă: Irlanda (reprezentanți: M. Browne, A. Joyce, J. Quaney și P. Gallagher SC, agenți, S. Kingston și B. Doherty, BL)
      
         Celelalte părți din procedură: Comisia Europeană, Fiat Chrysler Finance Europe, Marele Ducat al Luxemburgului
      
         Concluziile
      
      Recurenta solicită Tribunalului:
      
                  —
               
               
                  anularea Hotărârii Tribunalului din 24 septembrie 2019 în cauzele conexate T-755/15 și T-759/15, Luxembourg și Fiat Chrysler Finance Europe/Comisia;
               
            
                  —
               
               
                  anularea Deciziei Comisiei din 21 octombrie 2015 (1) și
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      Primul motiv: Tribunalul a săvârșit o eroare de drept și a aplicat în mod eronat articolul 107 alineatul (1) TFUE în abordarea sa a așa-numitului „principiu al concurenței depline”.
      Al doilea motiv: Tribunalul a săvârșit o eroare de drept și a aplicat în mod eronat articolul 107 alineatul (1) TFUE în cadrul analizei sale privind selectivitatea.
      Al treilea motiv: Tribunalul și-a încălcat obligația de motivare a hotărârii pronunțate.
      Al patrulea motiv: Tribunalul a încălcat principiul securității juridice atunci când a admis că este posibilă revizuirea de către Comisie a deciziilor administrațiilor fiscale naționale prin raportare la o versiune a Comisiei a principiului concurenței depline care era imprevizibilă și al cărei conținut nu era cunoscut.
      Al cincilea motiv: Tribunalul a încălcat articolele 4 și 5 TUE și a utilizat în mod nepermis normele privind ajutoarele de stat pentru a armoniza normele statelor membre privind impozitarea directă.
      
         (1)  Decizia (UE) 2016/2326 a Comisiei din 21 octombrie 2015 privind ajutorul de stat SA.38375 (2014/C ex 2014/NN) pus în aplicare de Luxemburg în favoarea Fiat [notificată cu numărul C(2015) 7152] (JO 2016, L 351, p. 1).